Za prezidenta môže kandidovať každý občan Slovenska, ktorý je voliteľný za poslanca Národnej rady a v deň volieb dovŕšil minimálne 40 rokov. Toto právo nemá, ak je vo výkone trestu odňatia slobody, ak je právoplatné odsúdený za úmyselný trestný čin, ak odsúdenie nebolo zahladené, alebo ak bol pozbavený spôsobilosti na právne úkony.  Ústava hovorí, že kandidátov na prezidenta navrhuje najmenej 15 poslancov Národnej rady alebo občania na základe petície s 15-tisíc podpismi. Návrhy na voľbu sa odovzdávajú predsedovi parlamentu najneskôr do 21 dní od vyhlásenia volieb.